Document ID: 32003R1216

Komisijas Regula (EK) Nr. 1216/2003
(2003. gada 7. jūlijs),
ar ko ievieš Eiropas Parlamenta un Padomes Regulu (EK) Nr. 450/2003 par darbaspēka izmaksu indeksu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 27. februāra Regulu (EK) Nr. 450/2003 par darbaspēka izmaksu indeksu [1], un jo īpaši tās 11. pantu,
tā kā:
(1) Darbaspēku izmaksu indeksa sezonālā un darbadienu korekcija ir būtiska indeksa sastāvdaļa. Koriģētās virknes ļauj salīdzināt rezultātus un interpretēt indeksu saprotamā veidā.
(2) Iepriekš noteikti datu pārsūtīšanas veidi mazina problēmas, kas rodas no datu pārsūtīšanas, un vienlaicīgi ar standartizētiem ziņojumiem par kvalitāti uzlabo darbaspēka izmaksu indeksa interpretāciju un ātru izmantošanu.
(3) Šajā regulā paredzētie pasākumi ir saskaņā ar Statistikas programmu komitejas atzinumu.
(4) Atbilstoši Regulas (EK) Nr. 450/2003 9. pantam, atļauj dažas atkāpes no Regulas (EK) Nr. 450/2003,
IR PIEŅĒMUSI ŠO REGULU.
1. pants
Pārsūtīšanas un pielāgošanas kārtība
1. Nosūtītos rādītājus un metadatus dalībvalstis nosūta Komisijai (Eiropas Kopienu Statistikas birojam) elektroniskā veidā. Pārsūtīšana atbilst attiecīgiem datu apmaiņas standartiem, ko apstiprina Statistikas Programmu komiteja. Eiropas Kopienu statistikas birojs sniedz piekļuvi detalizētai dokumentācijai saistībā ar apstiprinātajiem standartiem un sniedz pamatnostādnes par minēto standartu īstenošanu.
2. Pārsūtītos rādītājus un metadatus sagatavo tā, lai sniegtu iespēju pilnībā interpretēt rezultātus un efektīvi piemērot Komisijas (Eiropas Kopienu Statistikas biroja) sezonālo korekciju kārtību Eiropas apkopojumiem.
Indeksu virknes iesniedz šādā veidā:
a) nepielāgotas;
b) pielāgotas darba dienai;
c) pielāgotas darba dienai un sezonai.
2. pants
Kvalitāte
1. Regulas (EK) Nr. 450/2003 8. panta 1. punktā minētie kvalitātes kritēriji ietver:
a) atbilstību;
b) precizitāti;
c) savlaicīgumu un punktualitāti;
d) pieejamību un skaidrību;
e) salīdzināmību;
f) saskaņu;
g) pabeigtību.
Valsts iestādes nodrošina to, ka rezultāti pietiekoši skaidri atspoguļo patieso situāciju saistībā ar ekonomiskajām darbībām.
2. Kvalitātes ziņojumus, kas ir minēti Regulas (EK) Nr. 450/2003 8. panta 2. punktā, pārsūta Komisijai vēlākais līdz pašreizējā gada 31. augustam; tie balstās uz datiem iepriekšējā kalendārā gada ceturtā ceturkšņa beigās. Pirmo kvalitātes ziņojumu iesniedz vēlākais 2004. gada 31. augustā.
3. Gadskārtējo kvalitātes ziņojumu saturs darbaspēka izmaksu indeksiem ir izklāstīts šās regulas I pielikumā.
3. pants
Pārejas laiks
Ziņas, kas attiecas uz Regulas (EK) Nr. 450/2003 9. panta 1. punktā minēto pārejas laiku, ir izklāstītas šās regulas II pielikumā.
4. pants
Priekšizpēte
Ziņas, kas attiecas uz Regulas (EK) Nr. 450/2003 10. pantā minēto priekšizpēti, ir izklāstītas šās regulas III pielikumā.
5. pants
Indeksa mainīšana
Laspeiresa ķēdes indeksa formula, ko izmanto darbaspēka indeksa aprēķināšanā NACE 1. red.sekciju kombinācijām, kas ir minētas Regulas (EK) Nr. 450/2003 pielikumā, ir norādīta šīs regulas IV pielikumā.
6. pants
Atkāpes
Atkāpes no 1. panta 2. punkta, kas ir apstiprinātas atbilstīgi Regulas (EK) Nr. 450/2003 9. panta 2. punktam, ir izklāstītas šīs regulas V pielikumā.
7. pants
Stāšanās spēkā
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 7. jūlijā

Labels: 4
19
9
12
15